ઉના શહેરમાં છેલ્લા ૧૦ વર્ષથી ભુખ્યાઓને ભોજન ત્થા શિયાળામાં ગરમ ધાબડા વિતરણ ત્થા આંખનાં નિદાન કેમ્પો કરતા જય જલારામ મિત્ર મંડળ દ્વારા છેલ્લા આઠ વર્ષથી ઉના શહેર ત્થા તાલુકામાં રહેતા વડીલોને વિનામુલ્યે જાત્રા કરાવતા આયોજકો દ્વારા આ વર્ષે ૩૮ વડીલ સીનીયર સીટીઝનભાઈઓ બહેનોને નાત-જાતનાં ભેદભાવ વગર વિનામુલ્યે યાત્રા સંઘ ઉનાથી ખાનગી લકઝરી સ્લીપીંગ કોચ દ્વારા લઈ જઈ ઉનાથી સોમનાથ, ખોડલધામ, ચોટીલા, શ્રીનાથજી, એકલીંગ અંબાજી, ગોકુળ, મથુરા, હરદ્વાર, સાળંગપુર હનુમાન વિગેરે ૫૦ થી વધુ તિર્થ સ્થાને યાત્રા કરાવી ૧૩ દિવસ સુધી બે ટાઈમ જમવાનુ, ચા, દુધ, કોફી નાસ્તો આપી યાત્રા કરાવી વડીલો માટે શ્રવણ બન્યા હતા અને ઉના પરત આ યાત્રા સંઘ આવતા તેમનું ભવ્ય સ્વાગત કરાયું હતુ અને આયોજકોની સફળતા બદલ વડીલોએ અંતરથી આર્શિવાદ સાથે શુભેચ્છા આપી આવા સદ્‌ કાર્યો કરતા રહેવા જણાવ્યું હતુ.